Държавен вестник, бр. 21, 2016 г., стр. 53

БРОЙ  21	
Д Ъ Р Ж А В Е Н  В Е С Т Н И К 	
СТР.  53  
това произнасянето в изричен диспозитив за 
„отмяна на отказа“ на Министерския съвет и 
връщането на преписката за ново признасяне 
по този отказ подлежи на обезсилване, тъй 
като не се касае за индивидуален админи­
стративен акт и последиците от отмяната на 
приложение № 1 са идентични с тези от от­
мяната на оспорената част от Постановление 
№ 19 от 7.02.2014 г. на Министерския съвет.
В останалата си част решението е допусти­
мо, правилно и законосъобразно, съобразено с 
изяснената по делото фактическа обстановка.
За да постанови отмяна на оспореното 
изцяло Постановление № 4 от 16.01.2014 г. 
на Министерския съвет за условията, реда и 
критериите за избора на проекти и програми 
и прозрачното изразходване на средствата по 
чл. 1, ал. 5, т. 1 от Закона за държавния бюджет 
на Република България за 2014 г. (Публична 
инвестиционна програма „Растеж и устой­
чиво развитие на регионите“), тричленният 
състав е приел, че са допуснати нарушения 
на административнопроизводствените правила 
от категорията на съществените, водещи до 
незаконосъобразност на това основание – на­
рушена е процедурата по чл. 26, ал. 2 ЗНА, 
императивното изискване на чл. 14, ал. 2 ЗНА 
и чл. 8 АПК. По отношение незаконосъобраз­
ността на частично оспореното Постановление 
№ 19 от 7.02.2014 г. на Министерския съвет 
е прието, че не са спазени изискванията 
на чл. 66 АПК и чл. 74 във връзка с чл. 59, 
ал. 2 АПК и чл. 71 АПК, както и че незако­
носъобразността на Постановление № 4 от 
16.01.2014 г. на Министерския съвет води до 
незаконосъобразност и на Постановление № 19 
от 7.02.2014 г. на Министерския съвет поради 
липсата на надлежни правила, критерии и 
срокове по програмите.
Безспорни са по делото обстоятелствата по 
обявяване на проекта, срока за становища и 
приемане на Постановление № 4 от 16.01.2014 г. 
на Министерския съвет, а именно: проектът 
е публикуван на 10.01.2014 г., без мотивите 
(доклада), със срок за изразяване на станови­
ща до 23.01.2014 г., а постановлението (ПМС 
№ 4) е прието на 16.01.2014 г., обнародвано в 
„Държавен вестник“ на 21.01.2014 г. (бр. 6) и 
по силата на § 2 влиза в сила от 15.01.2014 г. 
Налице е драстично разминаване освен в сро­
ка, предоставен за становища по смисъла на 
чл. 26, ал. 2 ЗНА, и в сроковете по приемане 
и влизане в сила на постановлението. Освен 
че влиза в сила един ден преди приемането 
му, обратно действие е придадено и считано 
от обнародването в „Държавен вестник“, 
т.е. подзаконовият нормативен акт поражда 
последици преди оповестяването му. В тази 
връзка са обосновани изводите за съществено 
нарушение на чл. 14, ал. 2 ЗНА. Визираните 
нарушения на императивни норми от ЗНА са 
достатъчно основание за незаконосъобразност 
на процесното ПМС № 4, поради което и без 
да се обсъждат останалите нарушения (по 
АПК), отмяната му като законосъобразна 
следва да се потвърди. Отпадането от прав­
ния мир на визираните в ПМС № 4 условия, 
ред и критериите за избора на проекти и 
програми и прозрачното изразходване на 
средствата по чл. 1, ал. 5, т. 1 от Закона за 
държавния бюджет на Република България за 
2014 г. води до основателност на частичното 
оспорване на последващото ПМС № 19, вкл. и 
по отношение на приложение № 1 към чл. 1, 
ал. 2, т. 1 на ПМС № 19 от 2014 г., тъй като 
липсват критериите за одобряване на проек­
тите/програмите във визирания обхват. Освен 
това постановлението се явява прието и на 
отпаднало основание и компетентност на ор­
гана поради отмяната на чл. 11 от ПМС № 4, 
който оправомощава Министерския съвет „да 
приеме последващо постановление със списък 
на одобрените програми/проекти и …“.
Предвид изложеното, обжалваното реше­
ние следва да се остави в сила в обжалваната 
му част и да се обезсили в частта, с която 
е отменен „отказът“ на МС и преписката е 
върната за ново произнасяне с включване в 
приложение № 1 към чл. 1, ал. 2, т. 1 на ПМС 
№ 19 от 2014 г. на общини Козлодуй, Бяла 
Слатина и Оряхово.
Водим от горното и на основание чл. 221, 
ал. 2 АПК, Върховният административен съд, 
петчленен състав,
Р Е Ш И :
Оставя в сила Решение № 11617 от 4.11.2015 г. 
по адм. дело № 3788/2014 г. на Върховния ад­
министративен съд, пето отделение, в частта, 
с която е отменено Постановление № 4 от 
16.01.2014 г. на Министерския съвет за услови­
ята, реда и критериите за избора на проекти 
и програми и прозрачното изразходване на 
средствата по чл. 1, ал. 5, т. 1 от Закона за 
държавния бюджет на Република България за 
2014 г. (Публична инвестиционна програма 
„Растеж и устойчиво развитие на регионите“) 
и Постановление № 19 от 7.02.2014 г. на Ми­
нистерския съвет за одобряване на средства 
от резерва по чл. 1, ал. 2, раздел ІІ, т. 4.1.2 от 
Закона за държавния бюджет на Република 
България за 2014 г., в частта на: 1.) чл. 1, ал. 3 
в частта „с регионално“; 2.) чл. 1, ал. 4, 3.) 
§ 2 от заключителните разпоредби в частта, 
касаеща изпълнението на проектите и разпре­
делението на средствата по чл. 1, ал. 2, т. 1, 
и 4.) приложение № 1 към чл. 1, ал. 2, т. 1 
на ПМС № 19 от 2014 г. за общини Козлодуй, 
Бяла Слатина и Оряхово.
Обезсилва решението в частта, с която 
се отменя „отказът“ на Министерския съвет 
и се връща преписката за ново произнасяне 
и включване в приложение № 1 към чл. 1, 
ал. 2, т. 1 на ПМС № 19 от 2014 г. на общини 
Козлодуй, Бяла Слатина и Оряхово.
Решението е окончателно.
Председател: 
Георги Колев
1929